19. ΝΟΜΟΘΕΤ. ΔΙΑΤΑΓΜΑ υπ’ αριθ. 986 της 30 Σεπτ./7 Οκτ. 1971 (ΦΕΚ Α΄ 193) Περί ρυθμίσεως θεμάτων τινών αποδοχών των Αρχιερέων των Ορθοδόξων Εκκλησιών Ελλάδος και Κρήτης. ΄Αρθρ.1.–1.Η κατά τας κείμενας διατάξεις, περί του ύψους των αποδοχών των Αρχιερέων της Εκκλησίας της Κρήτης, απαιτουμένη δαπάνη βαρύνει μέχρι της 31 Δεκ. 1972 εξ ολοκλήρου τον Κρατικόν Προϋπολογισμόν. 2.Η διάταξις της παρ. 3 του άρθρ. 1 του Ν.Δ. 295/1969 «περί καθορισμού παγίων αποδοχών εις τους Μητροπολίτας Δωδεκανήσου κλπ. «εφαρμόζεται αντιστοίχως και επί των Αρχιερέων της Εκκλησίας της Κρήτης, μέχρι της 31 Δεκ. 1972. Άρθρ.2.–Η διάταξις της τελευταίας περιόδου της παρ. 1 του αρθρ. 6 του Ν.Δ. 4589/1966 «περί ρυθμίσεως Εκκλησιαστικών ζητημάτων και άλλων τινών διατάξεων» (ανωτ. σελ. 26), εξακολουθεί ισχύουσα, ως προς την μισθοδοσίαν των αρχιερέων της Εκκλησίας της Ελλάδος, και μετά την διάταξιν του άρθρ. 38 του Ν.Δ. 126/1969 «περί Καταστατικού Χάρτου της Εκκλησίας της Ελλάδος», δια το μέχρι 31 Δεκ. 1972 χρονικό διάστημα. Άρθρ.3–Η ισχύς του παρόντος άρχεται από της εις την Εφημερίδα της Κυβερνήσεως δημοσιεύσεως αυτού. 